CELEX: 22007D0148
Language: lt
Date: 1196985600000
Title: 2007 m. gruodžio 7 d. EEE jungtinio komiteto sprendimas Nr. 148/2007, iš dalies keičiantis EEE susitarimo I priedą (Veterinarijos ir fitosanitarijos klausimai)

8.5.2008   
            
            
               LT
            
            
               Europos Sąjungos oficialusis leidinys
            
            
               L 124/1
            
         
      EEE JUNGTINIO KOMITETO SPRENDIMAS
   
   Nr. 148/2007
   2007 m. gruodžio 7 d.
   iš dalies keičiantis EEE susitarimo I priedą (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2007 m. spalio 26 d. EEE jungtinio komiteto sprendimu Nr. 137/2007 (1).
            
         
               (2)
            
            
               Į Susitarimą turi būti įtrauktas 2007 m. balandžio 17 d. Komisijos sprendimas 2007/275/EB dėl gyvūnų ir produktų, kurie pagal Tarybos direktyvas 91/496/EEB ir 97/78/EB turi būti patikrinti pasienio kontrolės postuose, sąrašų (2).
            
         
               (3)
            
            
               Į Susitarimą turi būti įtrauktas 2007 m. balandžio 19 d. Komisijos sprendimas 2007/276/EB, iš dalies keičiantis sprendimus 2001/881/EB ir 2002/459/EB dėl pasienio kontrolės postų sąrašo (3).
            
         
               (4)
            
            
               Į Susitarimą turi būti įtrauktas 2007 m. gegužės 10 d. Komisijos sprendimas 2007/345/EB, iš dalies keičiantis Sprendimo 2002/308/EB, nustatančio patvirtintų zonų ir patvirtintų ūkių, atsižvelgiant į vienos ar kelių žuvų ligų – virusinės hemoraginės septicemijos (VHS) arba infekcinės hemotopoetinės nekrozės (IHN) – paplitimą, sąrašus, I ir II priedus (4).
            
         
               (5)
            
            
               Sprendimu 2007/275/EB panaikinamas į Susitarimą įtrauktas Komisijos sprendimas 2002/349/EB (5), kuris todėl turi būti išbrauktas iš Susitarimo.
            
         
               (6)
            
            
               Šis sprendimas netaikomas Lichtenšteinui,
            
         NUSPRENDĖ:
   1 straipsnis
   Susitarimo I priedo I skyrius iš dalies keičiamas taip:
   
               1)
            
            
               1.2 dalies 39 punktas (Komisijos sprendimas 2001/881/EB) ir 46 punktas (Komisijos sprendimas 2002/459/EB) papildomi šia įtrauka:
               
                           „—
                        
                        
                           
                              32007 D 0276: 2007 m. balandžio 19 d. Komisijos sprendimas 2007/276/EB (OL L 116, 2007 5 4, p. 34).“
                        
                     
         
               2)
            
            
               1.2 dalyje po 136 punkto (Komisijos sprendimas 2006/677/EB) įterpiamas šis punktas:
               
                           „137.
                        
                        
                           
                              32007 D 0275: 2007 m. balandžio 17 d. Komisijos sprendimas 2007/275/EB dėl gyvūnų ir produktų, kurie pagal Tarybos direktyvas 91/496/EEB ir 97/78/EB turi būti patikrinti pasienio kontrolės postuose, sąrašų (OL L 116, 2007 5 4, p. 9).
                           Šis aktas taip pat taikomas Islandijai tose srityse, kuriose taikomi konkretūs įžanginės dalies 2 punkte nurodyti aktai.“
                        
                     
         
               3)
            
            
               1.2 dalies 113 punkto (Komisijos sprendimas 2002/349/EB) tekstas išbraukiamas.
            
         
               4)
            
            
               4.2 dalies 66 punktas (Komisijos sprendimas 2002/308/EB) papildomas šia įtrauka:
               
                           „—
                        
                        
                           
                              32007 D 0345: 2007 m. gegužės 10 d. Komisijos sprendimas 2007/345/EB (OL L 130, 2007 5 22, p. 16).“
                        
                     
         2 straipsnis
   Sprendimų 2007/275/EB, 2007/276/EB ir 2007/345/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2007 m. gruodžio 8 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (6).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. gruodžio 7 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
         
      
   
   
      (1)  OL L 100, 2008 4 10, p. 53.
   
      (2)  OL L 116, 2007 5 4, p. 9.
   
      (3)  OL L 116, 2007 5 4, p. 34.
   
      (4)  OL L 130, 2007 5 22, p. 16.
   
      (5)  OL L 121, 2002 5 8, p. 6.
   
      (6)  Konstituciniai reikalavimai nenurodyti.